CELEX: 32017R1085
Language: mt
Date: 2017-06-19 00:00:00
Title: Regolament ta' Implimentazzjoni tal-Kummissjoni (UE) 2017/1085 tad-19 ta' Ġunju 2017 li jemenda r-Regolament (KE) Nru 891/2009 li jiftaħ u jipprovdi għall-amministrazzjoni ta' ċerti kwoti tariffarji tal-Komunità fis-settur taz-zokkor

20.6.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 156/19
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1085
   tad-19 ta' Ġunju 2017
   li jemenda r-Regolament (KE) Nru 891/2009 li jiftaħ u jipprovdi għall-amministrazzjoni ta' ċerti kwoti tariffarji tal-Komunità fis-settur taz-zokkor
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-Artikolu 187 tiegħu,
   Billi:
   
               (1)
            
            
               Il-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-Iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (2), (il-Ftehim) ġie ffirmat fil-25 ta' Novembru 2016. L-iffirmar f'isem l-Unjoni u l-Istati Membri tagħha ġie awtorizzat permezz tad-Deċiżjoni tal-Kunsill (UE) 2016/1995 (3) u l-konklużjoni tiegħu permezz tad-Deċiżjoni tal-Kunsill (UE) 2017/730 (4).
            
         
               (2)
            
            
               Skont it-termini tal-Ftehim, l-Unjoni Ewropea għandha talloka ammont addizzjonali ta' 78 000 tunnellata għal din l-allokazzjoni għall-Brażil skont il-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta' EUR 98 għal kull tunnellata, u għandha talloka ammont addizzjonali ta' 36 000 tunnellata lill-allokazzjoni attwali skont il-parti “Kwalunkwe pajjiż terz” tal-kwota tariffarja tal-UE “Zokkor tal-kannamieli mhux raffinat, għall-irfinar”, linji tariffarji 1701.13.10 u 1701.14.10, filwaqt li tinżamm ir-rata preżenti fil-kwota ta' EUR 98 għal kull tunnellata.
            
         
               (3)
            
            
               Fir-rigward tal-volum ta' 78 000 tunnellata allokati lill-Brażil skont il-kwota tar-rata tariffarja tal-UE, il-Ftehim jipprevedi wkoll li l-Unjoni Ewropea għandha b'mod awtonomu tapplika rata fil-kwota ta' mhux aktar minn EUR 11 għal kull tunnellata matul l-ewwel sitt snin li matulhom dan il-volum ikun disponibbli u rata fil-kwota ta' mhux aktar minn EUR 54 għal kull tunnellata fis-seba' sena.
            
         
               (4)
            
            
               Ir-Regolament tal-Kummissjoni (KE) Nru 891/2009 (5) jipprovdi għall-ftuħ u l-amministrazzjoni ta' kwoti tariffarji fis-settur taz-zokkor, inklużi dawk li joriġinaw fil-Brażil u kwalunkwe pajjiż terz. Sabiex wieħed jimplimenta l-kwoti tariffarji taz-zokkor preskritti fil-Ftehim, jeħtieġ għalhekk li dan ir-Regolament jiġi emendat skont dan.
            
         
               (5)
            
            
               L-emendi proposti għandhom japplikaw mid-data tad-dħul fis-seħħ tal-Ftehim.
            
         
               (6)
            
            
               Il-miżuri previsti f'dan ir-Regolament huma konformi mal-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 891/2009 huwa emendat skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Huwa għandu japplika mid-data tad-dħul fis-seħħ tal-Ftehim.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Ġunju 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 347, 20.12.2013, p. 671.
   
      (2)  Il-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 108. 26.4.2017, p. 3.).
   
      (3)  Id-Deċiżjoni tal-Kunsill (UE) 2016/1995 tal-11 ta' Novembru 2016 dwar l-iffirmar, f'isem l-Unjoni Ewropea, tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 fir-rigward tal-modifika ta' konċessjonijiet fl-iskeda tar-Repubblika tal-Kroazja fil-kuntest tal-adeżjoni tagħha mal-Unjoni Ewropea (ĠU L 308, 16.11.2016, p. 1).
   
      (4)  Id-Deċiżjoni tal-Kunsill (UE) 2017/730 tal-25 ta' April 2017 dwar il-konklużjoni tal-Ftehim fil-forma ta' Skambju ta' Ittri bejn l-Unjoni Ewropea u r-Repubblika Federattiva tal-Brażil skont l-Artikolu XXIV: 6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 fir-rigward tal-modifika tal-konċessjonijiet fl-iskeda tar-Repubblika tal-Kroazja matul l-adeżjoni tagħha mal-Unjoni Ewropea (ĠU L 108, 26.4.2017, p. 1).
   
      (5)  Ir-Regolament tal-Kummissjoni (KE) Nru 891/2009 tal-25 ta' Settembru 2009 li jiftaħ u jipprovdi għall-amministrazzjoni ta' ċerti kwoti tariffarji tal-Komunità fis-settur taz-zokkor (ĠU L 254, 26.9.2009, p. 82).
   
      ANNESS
      Fl-Anness I tar-Regolament (KE) Nru 891/2009, il-Parti I: Konċessjonijiet taz-zokkor tas-CXL jinbidel b'dan li ġej:
      
         
            “Parti I: Konċessjonijiet taz-zokkor tas-CXL
         
         
                     Pajjiż terz
                  
                  
                     Numru tal-ordni
                  
                  
                     Kodiċi NM
                  
                  
                     Kwantitajiet (tunnellati)
                  
                  
                     Rata fil-kwota (EUR/tunnellata)
                  
               
                     L-Awstralja
                  
                  
                     09.4317
                  
                  
                     1701 13 10  u 1701 14 10 
                  
                  
                     9 925 
                  
                  
                     98
                  
               
                     Kuba
                  
                  
                     09.4319
                  
                  
                     1701 13 10  u 1701 14 10 
                  
                  
                     68 969 
                  
                  
                     98
                  
               
                     Kull pajjiż terz
                  
                  
                     09.4320
                  
                  
                     1701 13 10  u 1701 14 10 
                  
                  
                     289 977  (1)
                     
                  
                  
                     98
                  
               
                     L-Indja
                  
                  
                     09.4321
                  
                  
                     1701 
                  
                  
                     10 000 
                  
                  
                     0
                  
               
            
         
                     Pajjiż terz
                  
                  
                     Numru tal-ordni
                  
                  
                     Kodiċi NM
                  
                  
                     Snin ta' kummerċjalizzazzjoni
                  
                  
                     Kwantitajiet (tunnellati)
                  
                  
                     Rata fil-kwota (EUR/tunnellata)
                  
               
                     Il-Brażil
                  
                  
                     09.4318
                  
                  
                     1701 13 10  u 1701 14 10 
                  
                  
                     2016/2017 sa 2023/2024
                  
                  
                     334 054 
                  
                  
                     98
                  
               
                     09.4318
                  
                  
                     1701 13 10  u 1701 14 10 
                  
                  
                     Minn
                     2024/2025
                  
                  
                     412 054 
                  
                  
                     98
                  
               
                     09.4329
                  
                  
                     1701 13 10  u 1701 14 10 
                  
                  
                     2016/2017
                  
                  
                     19 500 
                  
                  
                     11
                  
               
                     2017/2018
                  
                  
                     78 000 
                  
                  
                     11
                  
               
                     2018/2019
                  
                  
                     78 000 
                  
                  
                     11
                  
               
                     2019/2020
                  
                  
                     78 000 
                  
                  
                     11
                  
               
                     2020/2021
                  
                  
                     78 000 
                  
                  
                     11
                  
               
                     2021/2022
                  
                  
                     78 000 
                  
                  
                     11
                  
               
                     2022/2023
                  
                  
                     58 500 
                  
                  
                     11
                  
               
                     09.4330
                  
                  
                     1701 13 10  u 1701 14 10 
                  
                  
                     2022/2023
                  
                  
                     19 500 
                  
                  
                     54
                  
               
                     2023/2024
                  
                  
                     58 500 
                  
                  
                     54”
                  
               
      
         (1)  Għas-sena ta' kummerċjalizzazzjoni 2016/2017, il-kwantità għandha tkun 262 977 tunnellata.